На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348.став 1. Закона о облигационим односима („Службени гласник РС“ бр. бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Пејче Митића из Личја, за потписивање анекса уговора о додели квалитетне јунице сименталске расе бр. 320-44/12-I-82 од 10.02.2016.год.,

Општинско веће општине Гаџин Хан, на 15. (петнаестој) седници, одржаној дана 25. новембра 2016. године, доноси

**З А К Љ У Ч А К**

**1-** Обавезује се подносилац захтева, Пејча Митић из Личја, да у предмету решавања захтева за потписивање анекса уговора о додели квалитетне јунице сименталске расе бр.320-44/12-I-82 од 10.02.2012.год., због здравственог стања и предлога ветеринара да се из економских разлога грло пошаље на принудно клање, достави доказ:

- да јуница РС 7174682115 као предмет нове обавезе, **није први женски потомак** приплодне јунице сименталске расе ДЕ0944411080, или

- да **поседује друго уматичено грло** са којим је могућа замена постојеће обавезе према јуници сименталске расе ДЕ0944411080, новом обавезом према том уматиченом грлу.

**2-** Рок за достављање доказа из става 1. Закључка износи ОСАМ ДАНА. У случају неблаговременог достављања доказа Општинско веће општине Гаџин Хан ће мериторно решавати по захтеву.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-454/15-III

У Гаџином Хану, дана 25. новембар 2016. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић